ddrg/super_eurlex huggingface dataset:
1.

vyjadruje poľutovanie nad tým, že Dvor audítorov zistil, že kvalita audítorských osvedčení je v mnohých prípadoch nedostatočná; poznamenáva, že na konci roka 2012 inštitút zaviedol s cieľom získať druhú záruku o zákonnosti a správnosti grantových operácií doplňujúce kontroly ex post grantov súvisiacich s činnosťami vykonávanými v roku 2011, ktoré vykonávali nezávislé audítorské spoločnosti a ktoré sa hodnotia ako spoľahlivé; vyjadruje poľutovanie nad tým, že výsledky kontrol ex post potvrdili, že kontroly ex ante neboli plne účinné;
12.

vyjadruje poľutovanie nad tým, že podľa výročnej správy Dvora audítorov náklady na zamestnancov, ktoré si vyúčtovali príjemcovia, sa bežne neoverujú podľa originálov podporných dokumentov, a to napriek tomu, že ex ante overovania grantov (ktoré sa každoročne prideľujú sieti národných partnerov) strediskom pozostávajú z komplexnej analýzy dokumentov týkajúcich sa žiadostí o preplatenie nákladov, ktoré predložili príjemcovia grantov, ako aj preskúmania osvedčení získaných od externých audítorov, ktorých si najali príjemcovia, alebo osvedčení od nezávislých štátnych úradníkov; vyjadruje poľutovanie nad skutočnosťou, že súvisiace overovania ex post sa naposledy vykonali v roku 2009, a zdôrazňuje, že ich vykonávanie je potrebné na skvalitnenie tohto postupu; so znepokojením konštatuje, že podľa zistení Dvora audítorov overovania ex ante poskytujú len obmedzenú istotu, a odporúča, aby sa postupy overovania ex ante posilnili; vyzýva stredisko, aby túto otázku riešilo a aby v rámci následných krokov v súvislosti s absolutóriom za rok 2012 informovalo orgán udeľujúci absolutórium o prijatých opareniach;
5.

vyjadruje poľutovanie nad tým, že približne 101 000 EUR (45 % viazaných rozpočtových prostriedkov prenesených z roku 2011) bolo zrušených; vyjadruje znepokojenie nad tým, že rozpočtové prostriedky vo výške 545 000 EUR (17 % celkových rozpočtových prostriedkov na rok 2012) sa nevyužili a museli byť zrušené; vyjadruje poľutovanie nad tým, že úroveň viazaných rozpočtových prostriedkov prenesených do roku 2013 bola vysoká a predstavovala 611 000 EUR (19 % celkových rozpočtových prostriedkov); domnieva sa, že to svedčí o problémoch v plánovaní a/alebo vykonávaní činností orgánu, keďže prenesené rozpočtové prostriedky v roku 2012 vo väčšine prípadov súviseli s oneskoreným prijatím zamestnancov a s tým, že chýbal účinný postup, ktorým by sa dalo zabezpečiť včasné predkladanie a preplácanie výdavkov na misie, ktoré predkladali experti; žiada orgán, aby sa týmto problémom zaoberal a aby do 1. septembra 2014 informoval orgán udeľujúci absolutórium o prijatých krokoch;
5.

konštatuje, že inštitút znížil celkovú mieru prenesených viazaných rozpočtových prostriedkov z 50 % v roku 2011 na 32 % v roku 2012; poukazuje na to, že rozpočtové prostriedky prenesené do roku 2013 predstavujú 2 500 000 EUR a týkajú sa najmä hlavy II (administratívne výdavky) so sumou 300 000 EUR a hlavy III (operačné výdavky) so sumou 2 100 000 EUR, čo predstavuje 23 % a 59 % príslušných viazaných rozpočtových prostriedkov; uznáva, že prenosy v rámci hlavy II sa týkajú predovšetkým záväzkov prijatých na konci roka 2012 v súvislosti s presťahovaním do nových priestorov, ktoré sa uskutočnilo v januári 2013, pričom prenosy v rámci hlavy III sa týkajú predovšetkým postupov verejného obstarávania, ktoré boli uzavreté na konci roka 2012; ďalej konštatuje, že 7 % viazaných rozpočtových prostriedkov prenesených z roku 2011 do roku 2012 nebolo využitých a muselo byť zrušených;
258.

osobitná podpora pre určité poľnohospodárske činnosti by mala byť založená na prísnom výklade ustanovení článku 68 a nové delegované akty by mali vyžadovať, aby priznávanie tejto viazanej podpory bolo Komisii dostatočne odôvodnené a Komisia by ho mala kontrolovať; poznamenáva, že na to, aby mohla Komisia prevziať svoju konečnú zodpovednosť v rámci systému spoločného hospodárenia, mala by zohrávať aktívnejšiu úlohu pri určovaní kritérií, ktorými sa bude riadiť vykonávanie opatrení, a pri komparatívnom posudzovaní opatrení s cieľom predchádzať nevysvetleným a mimoriadnym pohybom v cenách ako v prípade týkajúcom sa kôz v osobitnej správe Dvora audítorov; konštatuje, že právne nástroje na tento účel by mali byť stanovené v nových delegovaných aktoch; poznamenáva, že členské štáty by mali byť povinné v nových delegovaných aktoch preukázať, že každé osobitné podporné opatrenie, ktoré majú v pláne zaviesť, je nevyhnutné (z hľadiska potreby prístupu založeného na odchýlkach a pridanej hodnote tohto prístupu), relevantné (z hľadiska vykonávacích opatrení, hodnotiacich kritérií a úrovne pomoci) a spĺňa kritériá riadneho finančného hospodárenia; najmä a v ohlase na poznámku Dvora audítorov, že „jasne vymedzené prípady“ neboli jasne vymedzené, by vykonávanie nového nariadenia Európskeho parlamentu a Rady (EÚ) č. 1307/2013 (30) členskými štátmi malo prekonať zistené problémy: a) stanovením jasných cieľov [podľa nariadenia o rozpočtových pravidlách (EÚ, Euratom) č. 966/2012]; b) vytvorením systémových monitorovacích systémov pre všetky opatrenia prijaté podľa nových článkov 52 až 55 nariadenia (EÚ) 1307/2013; c) dodržiavaním jednotného uplatňovania v celej Únii, aby sa systémy riadenia a kontroly dali zjednodušiť a porovnávať; d) zabezpečením dokumentácie k všetkým opatreniam/čiastkovým opatreniam a používaním aktualizovaného integrovaného systému spravovania a kontroly, ak je to potrebné; e) stanovením prísnych kontrol na mieste na regionálnej úrovni a na úrovni členských štátov;
5.

konštatuje so znepokojením, že prenosy viazaných rozpočtových prostriedkov boli vysoké v súvislosti s hlavou III, kde dosahovali 46 %. zdôrazňuje, že napriek tomu, že je to čiastočne odôvodnené viacročným charakterom činností agentúry a prenosy zaradené do vzorky Dvora audítorov boli odôvodnené, takáto vysoká miera je v rozpore so zásadou ročnej platnosti rozpočtu.
12.

konštatuje, že v súlade so stratégiou orgánu v oblasti IT, ktorú vypracovala predchádzajúca organizácia, základné IT systémy orgánu spravoval do decembra 2013 externý poskytovateľ IT služieb; vyzýva orgán, aby informoval orgán udeľujúci absolutórium v rámci následných krokov v súvislosti s absolutóriom za rok 2012 o tom, či boli potenciálne riziká súvisiace s obmedzenou kontrolou a dohľadom nad jeho IT systémami náležite zmiernené;
7.

konštatuje však, že miera viazaných rozpočtových prostriedkov prenesených do roku 2013 bola vysoká v hlave II (administratívne výdavky) na úrovni 35 % a v hlave III (prevádzkové výdavky) na úrovni 46 %; berie na vedomie, že v prípade hlavy II to bolo spôsobené do značnej miery udalosťami, ktoré agentúra nemala pod kontrolou, napr. španielske orgány neskoro zaslali faktúru za prenájom kancelárskych priestorov v roku 2012; okrem toho konštatuje, že agentúra s cieľom pokryť zvýšené prevádzkové potreby, ktorým čelila v poslednom štvrťroku 2012, objednala vysoký objem tovarov a služieb, ktorých dodanie koncom roka ešte neprebehlo; berie na vedomie, že v prípade hlavy III bolo závažným dôvodom vysokej miery prenosov vysoké pracovné vyťaženie agentúry, ktoré nastalo v dôsledku veľkého počtu IT projektov, ktoré sa začali alebo už prebiehali v roku 2012, a že toto vyťaženie malo vplyv na nevhodné načasovanie postupov verejného obstarávania v prípade dvoch IT projektov, ktoré začali v roku 2012; berie ďalej na vedomie, že výdavky na odborné školenia a služobné cesty zamestnancov a expertov v poslednom štvrťroku 2012 sa mali preplatiť až začiatkom roka 2013;
3.

zdôrazňuje, že rozpočet ombudsmana je čisto administratívny a v roku 2012 dosiahol 9 516 500 EUR, pričom 7 275 000 EUR bolo pridelených do hlavy 1 (výdavky na osoby pracujúce v inštitúcii), 1 656 500 EUR do hlavy 2 (budovy, zariadenie a rôzne administratívne výdavky) a 585 000 EUR do hlavy 3 (výdavky v súvislosti s výkonom osobitných úloh inštitúcie);
6.

ďalej konštatuje, že spoločný podnik vykonal v roku 2012 obmedzené preskúmanie výkazov nákladov, na základe ktorého dospel k záveru, že chybovosť v programe je nižšia ako 2 %; berie na vedomie stanovisko Dvora audítorov, podľa ktorého toto preskúmanie nezahŕňalo žiadne audity a neposkytlo záruku v súvislosti so správnosťou preskúmaných výkazov nákladov; trvá na tom, že spoločný podnik by mal bezodkladne zvýšiť kvalitu týchto kontrol ex-ante a ex-post; vyzýva na informovanie orgánu udeľujúceho absolutórium o výsledkoch kontrol ex post;
11.

víta skutočnosť, že sociálni partneri sa zapojili do rokovaní o opatreniach, ktoré sa majú podporovať; ďalej oceňuje skutočnosť, že odborové zväzy sa zapájajú do monitorovania realizácie a možného prepracovania opatrení, ako aj to, že sa podieľajú na vyhodnocovaní výsledkov; víta aj skutočnosť, že plánované opatrenia, ich obsah a dôležité aspekty ich implementácie (vrátane časového rozvrhu) sa predložili a diskutovalo sa o nich s niekdajšími pracovníkmi závodu Whirpool v Spini di Gargarolo na niekoľkých stretnutiach (celkom 15), ktoré sa uskutočnili vo februári a v marci 2014, ako aj to, že z celkového počtu pracovníkov, ktorí sa na týchto stretnutiach zúčastňovali, sa 393 osôb zaregistrovalo ako účastníci týchto opatrení;
2.

konštatuje, že Komisia predložila NOR č. 8/2014 preto, že zmierovací výbor nedokázal dosiahnuť dohodu o NOR č. 2/2014, ktorý mal presne taký istý účel a obsah a ktorý Rada schválila na svojom čítaní 17. júla 2014, zatiaľ čo Európsky parlament k nemu predložil pozmeňujúci návrh v rámci svojho stanoviska prijatého 22. októbra 2014 s cieľom zachovať jeho politickú a procesnú väzbu s NOR č. 3, 4, 5, 6 a 7/2014;
D.

keďže Belgicko predložilo žiadosť EGF/2013/002 BE/Carsid o finančný príspevok z EGF v súvislosti s prepúšťaním 939 pracovníkov, z ktorých by sa 752 malo zúčastniť na opatreniach, súvisiacim so zatvorením výrobného podniku Carsid SA (ďalej len Carsid) (5) so sídlom v Marcinelle neďaleko Charleroi v Belgicku počas referenčného obdobia od 28. septembra 2012 do 28. januára 2013;
3.

poukazuje na to, že ak budú návrhy opravných rozpočtov č. 2, 3 a 4 prijaté v nezmenenej podobe, pre rozpočet by to celkovo znamenalo iba 106 miliónov EUR dodatočných príspevkov podľa výšky HND, ktoré sú členské štáty povinné poskytnúť, aby sa zabezpečil dostatok platobných rozpočtových prostriedkov v roku 2014 na pokrytie existujúcich právnych záväzkov Únie;
12.

oceňuje plán poskytovania bezúročných úverov na zakladanie nových podnikov; konštatuje, že v spojení s dotáciami na zakladanie podnikov by to mohlo pre účastníkov predstavovať významnú pomoc pri zakladaní životaschopných podnikov; víta skutočnosť, že orgány uvažujú o tom, že by na tento účel využili európsky nástroj mikrofinancovania;
C.

keďže Belgicko predložilo žiadosť EGF/2013/012 BE/Ford Genk o finančný príspevok z EGF v dôsledku prepustenia 512 pracovníkov, z ktorých by sa 479 malo zúčastniť na opatreniach, v montážnom závode Ford-Werke GmbH (4) so sídlom v Genku (ďalej len „Ford Genk“) a v 10 dodávateľských podnikoch pre Ford Genk v Belgicku počas referenčného obdobia od 1. júla 2013 do 1. novembra 2013;
24.

zdôrazňuje skutočnosť, že s cieľom jasne identifikovať potreby na rok 2015 vyplývajúce z predchádzajúcich rokov by sa rokovania o dodatočných potrebách platieb za rok 2014 mali dokončiť pred zmierovacím konaním o rozpočte na rok 2015; opäť zdôrazňuje, že NOR č. 2, 3 a 4/2014 by sa mali považovať za balík a že Rada nemôže očakávať, že sa získajú neočakávané príjmy vyplývajúce zo začlenenia prebytku a pokút do rozpočtu bez plnenia dodatočných platobných potrieb podľa NOR č. 3/2014; pripomína, že návrhy opravných rozpočtov č. 2, 3 a 4/2014 prijaté spolu a v nezmenenej podobe predstavujú celkový vplyv na rozpočet iba vo výške 106 miliónov EUR dodatočných príspevkov podľa výšky HND, ktoré sú členské štáty povinné poskytnúť, aby sa zabezpečil dostatok platobných rozpočtových prostriedkov v roku 2014 na pokrytie existujúcich právnych záväzkov Únie;
10.

vyjadruje hlboké poľutovanie nad tým, že Komisia doteraz riadne neanalyzovala účinnosť využívania kritéria krízovej výnimky, najmä ak sa vezme do úvahy, že tieto žiadosti o mobilizáciu EGF neboli riadne posúdené v rámcovom hodnotení EGF; vyjadruje však poľutovanie nad tým, že výsledky neboli k dispozícii načas, aby ovplyvnili diskusiu o novom nariadení o EGF na roky 2014 – 2020, najmä čo sa týka účinnosti využívania kritéria krízovej výnimky; stále však zastáva názor, že by sa to malo zohľadňovať v hodnotení EGF v budúcnosti; vyzýva spoluzákonodarcov, aby zvážili opätovné bezodkladné zavedenie tohto opatrenia, a to najmä v súvislosti so situáciami sociálnej núdze v niekoľkých členských štátoch;
B.

keďže finančná pomoc Únie prepusteným pracovníkom by mala byť dynamická a čo najrýchlejšie a najúčinnejšie dostupná v súlade so spoločným vyhlásením Európskeho parlamentu, Rady a Komisie, ktoré bolo prijaté v rámci zmierovacieho zasadnutia 17. júla 2008, a so zreteľom na MID z 2. decembra 2013, pokiaľ ide o prijímanie rozhodnutí o mobilizácii EGF;
10.

víta skutočnosť, že o koordinovanom balíku personalizovaných služieb sa konzultovalo so sociálnymi partnermi (odborové zväzy CGIL USB, CISAL, CISL, UIL, UGL) a že bola aktivovaná miesta sieť podpory so zapojením rôznych miestnych partnerov, ako aj to, že vo všetkých fázach vykonávania EGF a v prístupe k EGF bude uplatňovaná politika rovnosti žien a mužov a zásada nediskriminácie;
1.

pripomína, že na pracovný program pre činnosť v rámci rozpočtového riadku 08 02 04 01 Veda so spoločnosťou a pre spoločnosť sú uvedené viazané rozpočtové prostriedky na rok 2014 vo výške 53 miliónov EUR, zatiaľ čo v návrhu opravného rozpočtu č. 1/2014 sa v tomto riadku neuvádzajú žiadne rozpočtové prostriedky; pripomína Komisii záväzok prijatý počas rozpočtového trialógu 2. apríla 2014 okamžite uskutočniť vnútorný presun do riadku 08 02 04 01 Veda so spoločnosťou a pre spoločnosť, aby sa zabezpečilo plynulé spustenie tejto činnosti podľa pracovného programu a v súlade s právnym základom;
1.

zdôrazňuje, že rozpočet na rok 2015 by mal byť zostavený na realistickom základe a mal by byť v súlade so zásadami rozpočtovej disciplíny a riadneho finančného hospodárenia; poznamenáva, že rok 2015 bude celým rokom funkčného obdobia nového Európskeho parlamentu;
3.

považuje takisto za dôležité investovať do oblastí ako obnoviteľné zdroje energie, digitálny program, infraštruktúra, informačné a komunikačné technológie a cezhraničné prepojenia, a do silnejšieho a zlepšeného používania inovačných finančných nástrojov, najmä pokiaľ ide o dlhodobé investície; zdôrazňuje potrebu posilniť priemysel EÚ ako kľúčovú hybnú silu tvorby pracovných miest a rastu; nalieha, aby sa s cieľom posilniť priemysel EÚ a zvýšiť jeho konkurencieschopnosť a nezávislosť kládol dôraz najmä na investície do inovácie;
24.

žiada, aby bol plán EGF doplnený o opatrenia Európskeho sociálneho fondu (ESF) plánované v rámci nového programového obdobia ESF a aby tieto opatrenia uľahčovali opätovné začlenenie pracovníkov do udržateľných a na budúcnosť zameraných hospodárskych odvetví; pripomína, že v súlade s článkom 7 nariadenia o EGF by sa v návrhu koordinovaného balíka personalizovaných služieb podporovaných z EGF mali vopred stanoviť budúce vyhliadky na trhu práce a požadované zručnosti a tento návrh by mal byť kompatibilný s prechodom na hospodárstvo, ktoré je efektívne z hľadiska využívania zdrojov;
6.

pripomína, že prijatím tohto NOR sa zníži potreba dodatočných vlastných zdrojov pre rozpočet Únie o 2 433 miliónov EUR, a preto, spolu so zníženými podielmi príspevkov členských štátov do rozpočtu Únie podľa výšky HND vyplývajúcimi z NOR č. 3/2014, NOR č. 6/2014 a NOR č. 8/2014, bude v plnej miere kompenzovať dodatočné platobné potreby požadované v NOR č. 3/2014, ako bolo dohodnuté v spoločných záveroch z 8. decembra 2014;
6.

pripomína, že prijatie NOR č. 6/2014 zníži potrebu príspevkov členských štátov z HND o 4 515,5 milióna EUR, a preto, spolu so zníženými podielmi príspevkov členských štátov do rozpočtu Únie z HND vyplývajúcimi z NOR č. 3/2014, NOR č. 4/2014 a NOR č. 8/2014, bude v plnej miere kompenzovať potreby dodatočných platieb požadovaných v NOR č. 3/2014, ako bolo dohodnuté v spoločných záveroch z 8. decembra 2014;
6.

pripomína, že prijatím NOR č. 3/2014, NOR č. 4/2014, NOR č. 6/2014 a NOR č. 8/2014 sa podiel príspevkov členských štátov do rozpočtu Únie na základe HND zníži celkovo o 8 688 miliónov EUR, takže bude v plnej miere kompenzovať dodatočné platby, o ktoré sa žiada v NOR č. 3/2014 v súlade so spoločnými závermi z 8. decembra 2014;
6.

na základe informácií strediska berie na vedomie, že dôvodom nedosiahnutia dohody s Komisiou bolo to, že Komisia v neskoršej fáze postupu zmenila podmienky verejného obstarávania; berie na vedomie rozhodnutie strediska predĺžiť existujúce zmluvy na základe negatívneho vplyvu toho, ak by neboli v platnosti žiadne zmluvy až do doby, kým by sa mohlo usporiadať ďalšie verejné obstarávanie;
2.

na základe správy Dvora audítorov berie na vedomie, že nadácia vykonala na konci roka 2013 a na začiatku roka 2014 komplexnú fyzickú inventúru a že v čase auditu, ktorý Dvor audítorov vykonal vo februári 2014, ešte nebola dokončená správa o fyzickej inventúre; so znepokojením konštatuje, že testy, ktoré vykonal Dvor audítorov, poukázali na skutočnosť, že nie všetok dlhodobý majetok bol označený čiarovým kódom a zaznamenaný do evidencie a účtov, určité zariadenie bolo zúčtované do nákladov namiesto toho, aby sa kapitalizovalo, a v prípade niektorých aktív sa nebolo možné dopátrať k správnemu počiatočnému dátumu pre výpočet odpisov;
13.

vyjadruje znepokojenie nad skutočnosťou, že predseda správnej rady spoločného podniku sa vo výročnej správe o činnosti za rok 2013 odvoláva na projektové omeškania a tiež na potrebu hľadať úspory nákladov; ďalej konštatuje, že riaditeľ poukazuje na riziká spojené s možným rozpočtovým schodkom do roku 2020, najmä v súvislosti so zvýšením rozsahu prác súvisiacich s budovami ITER a so súčasným harmonogramom; berie na vedomie informáciu spoločného podniku, že sa neprekročí rozpočet vyčlenený na súčasný VFR do roku 2020, keďže sa pokračuje v príprave a realizácii širokej škály opatrení zameraných na zamedzenie rastu nákladov;
6.

berie na vedomie, že vysoká úroveň prenosov je najmä dôsledkom zmlúv na služby IT podpísaných na konci roka, služieb dodaných v roku 2013, ale nezaplatených do konca roka, ako aj meškania pri obstarávaní IT a viacročnej povahy súvisiacich projektov IT; vyzýva orgán, aby informoval orgán udeľujúci absolutórium o krokoch prijatých na zníženie úrovne prenosov na čo najmenšiu sumu;
7.

so znepokojením konštatuje, že úroveň viazaných rozpočtových prostriedkov prenesených do roku 2014 bola pomerne vysoká, pričom v prípade hlavy II (administratívne výdavky) dosiahla 1 714 484 EUR (26 %) a v prípade hlavy III (operačné výdavky) 7 907 139 EUR (44 %); konštatuje, že v prípade hlavy II sa prenosy týkali hlavne obstarávania IT hardvéru a softvéru, ako aj prebiehajúceho externého hodnotenia centra; berie na vedomie, že v prípade hlavy III sa prenosy týkali hlavne viacročných projektov a položiek IT, v súvislosti s ktorými sa činnosti a platby vykonávali v súlade s prevádzkovými potrebami;
4.

berie na vedomie, že v roku 2013 boli prevádzkoví zamestnanci agentúry premiestnení do Atén, zatiaľ čo administratívni zamestnanci zostali v Heraklione; súhlasí s názorom Dvora audítorov, že administratívne náklady by bolo možné znížiť, ak by boli všetci zamestnanci agentúry sústredení na jednom mieste, a nabáda agentúru, aby vypracovala stratégiu, prostredníctvom ktorej by sa účinne vyriešila táto otázka;
UZNESENIE EURÓPSKEHO PARLAMENTU

z 29. apríla 2015

s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2013, oddiel X – Európska služba pre vonkajšiu činnosť

EURÓPSKY PARLAMENT,

so zreteľom na svoje rozhodnutie o absolutóriu za plnenie všeobecného rozpočtu Európskej únie za rozpočtový rok 2013, oddiel X – Európska služba pre vonkajšiu činnosť,

so zreteľom na rozhodnutie európskej ombudsmanky z 26. februára 2015 o oznamovaní nekalých praktík, ktorým sa uzatvára jej vyšetrovanie z vlastnej iniciatívy OI/1/2014/PMC,

so zreteľom na článok 94 rokovacieho poriadku a prílohu V k rokovaciemu poriadku,

so zreteľom na správu Výboru pre kontrolu rozpočtu a na stanovisko Výboru pre zahraničné veci (A8-0109/2015),

2.

poukazuje na to, že do výročnej správy za rok 2011, 2012 a 2013 Dvor audítorov opakovane vložil poznámky týkajúce sa ESVČ, pokiaľ ide o platby miezd zamestnancov, nedostatky v riadení rodinných prídavkov, ktoré v mene ESVČ vykonáva úrad PMO, obstarávanie bezpečnostných služieb v delegáciách a zmluvy o poskytovaní služieb IT;
58.

zdôrazňuje význam politiky nulovej tolerancie EIB, pokiaľ ide o podvody a korupciu; upozorňuje, že je dôležité nefinancovať podniky, ktoré sa preukázateľne zapojili do podvodov a korupcie; považuje terajšiu politiku EIB týkajúcu sa nespolupracujúcich jurisdikcií vrátane posledného dodatku za neprimeranú a vyzýva EIB, aby bezodkladne prijala novú „zodpovednú daňovú politiku“, v rámci ktorej by vykonala forenzný prieskum skutočných majiteľov financovaných podnikov, a aby v prípadoch, keď by finančné prostriedky smerovali na podporu nadnárodných korporácií, títo príjemcovia vopred poskytli údaje o príjmoch, vytvorenom zisku a sume uhradených daní, a to v rozčlenení podľa jednotlivých krajín, v ktorých pôsobia;
242.

poukazuje na to, že zvýšenie pridanej hodnoty Únie možno dosiahnuť ďalšími prispievaním členských štátov k operáciám agentúry Frontex, a to tak, že aspoň časť aktív spolufinancovaných z ISF by sa musela povinne začleniť do spoločných technických prostriedkov agentúry Frontex;
4.

poznamenáva, že s cieľom dosiahnuť druhý stupeň istoty o zákonnosti a riadnosti grantových operácií inštitút zaviedol doplňujúce kontroly ex post pre grantové operácie, ktoré vykonávala nezávislá audítorská spoločnosť; navyše konštatuje, že žiadosti o preplatenie nákladov, ktoré boli podrobené auditu, zodpovedajú 29 % celkových grantových operácií uskutočnených v roku 2013; vyjadruje poľutovanie nad tým, že výsledky kontrol ex post potvrdili, že kontroly ex ante stále nie sú úplne účinné; vyjadruje znepokojenie nad tým, že inštitút na základe chýb zistených počas kontrol ex post rozhodol v roku 2014 o vymáhaní 3 % grantov z roku 2012 podrobených auditu; vyzýva inštitút, aby zvýšil účinnosť kontrol ex ante a informoval orgán udeľujúci absolutórium o aktuálnom stave, pokiaľ ide o kroky, ktoré treba prijať do 1. septembra 2015;